Seksyen U5 (Shah Alam)

Seksyen U5 () merupakan seksyen dalam kawasan bandar raya Shah Alam, Selangor, Malaysia. Secara pentadbirannya, Seksyen U5 merupakan sebuah petempatan manusia yang terletak di dalam kawasan pentadbiran Mukim Sungai Buloh, iaitu satu daripada empat mukim dalam Daerah Petaling, Selangor. Seksyen U5 ditadbir oleh Majlis Bandaraya Shah Alam (MBSA). Poskod bagi Seksyen U5 ialah 40150 Shah Alam.

 Geografi 
Seksyen U5 terletak di bahagian pusat negeri Selangor. Dalam peringkat daerah, Seksyen U5 terletak di bahagian utara Daerah Petaling berdekatan dengan sempadan Daerah Petaling dengan Daerah Gombak. Dalam kawasan penyeliaan Majlis Bandaraya Shah Alam (MBSA), Seksyen U5 terletak di bahagian utara bandar raya Shah Alam. Seksyen U5 bersempadan dengan seksyen yang lain iaitu Seksyen U18 di bahagian utara, Seksyen U19 di bahagian timur laut, Seksyen U4 di bahagian timur, Seksyen U3 di bahagian tenggara, Seksyen U6 di bahagian selatan dan Seksyen U16 di bahagian barat.

Dalam kawasan Seksyen U5, terdapat sebanyak 20 buah kawasan di dalamnya iaitu, Bandar Pinggiran Subang, Kampung Baru Sri Pertanian, Kampung Melayu Subang Tambahan, Kampung Sri Pertanian, Laman Permai, Mutiara Subang, Subang Galaksi, Taman Desa Subang (Desa Subang), Taman Nusa Subang, Taman Perindustrian Sepadu Mah Sing (Mah Sing Integrated Industrial Park), Taman Puteri Subang (Puteri Subang), Taman Subang Damai (Subang Damai), Taman Subang Idaman (Subang Idaman), Taman Subang Impian (Subang Impian), Taman Subang Kristal (Subang Kristal), Taman Subang Murni (Subang Murni), Taman Subang Pelangi (Subang Pelangi), Taman Subang Segar dan Taman Subang Bestari (Subang Bestari).

 Bentuk muka bumi 
Ciri-ciri pandang darat fizikal yang terdapat di Seksyen U5 Shah Alam terdiri daripada saliran iaitu sungai dan anak sungai, bukit, kawasan perhutanan semula jadi dan paya air tawar. 

Seksyen U5 Shah Alam terletak di dalam kawasan tadahan Sungai Buloh. Terdapat dua sungai yang bernama di kawasan Seksyen U5 Shah Alam, iaitu Sungai Paku dan Sungai Kedondong. Sungai Paku merupakan cabang sungai kepada Sungai Hampar dalam lembangan Sungai Buloh di mana Sungai Paku akan mengalir ke utara menuju ke Sungai Hampar di Kampung Paya Jaras Hilir kemudian ke Sungai Buloh dan seterusnya ke Selat Melaka. Begitu juga dengan Sungai Kedondong, sungai ini merupakan cabang sungai kepada Sungai Hampar. Sungai Kedondong berpunca di sekitar kawasan pembinaan Kwasa Damansara lalu mengalir menuju ke arah barat laut untuk bertemu dengan Sungai Hampar, dan seterusnya ke Sungai Buloh lalu ke Selat Melaka. Pertemuan ini terletak di sempadan Seksyen U5 dengan Seksyen U4 dan Seksyen U19. Selain itu juga, anak sungai kepada Sungai Pelampas juga merentasi Seksyen U5 Shah Alam iaitu di kawasan Kampung Melayu Subang, Subang Galaksi dan Taman Puteri Subang.

Topografi sekitar Seksyen U5 Shah Alam ialah di antara  dari aras permukaan laut. Kawasan berbukit-bukau di Seksyen U5 Shah Alam tertumpu di bahagian tengah. Bukit dengan titik tertinggi di Seksyen U5 Shah Alam terletak di Perumahan Laman Permai, di mana ketinggiannya mencecah  dari aras permukaan laut. Terdapat bilangan kecil sahaja kawasan perhutanan semula jadi di Seksyen U5 Shah Alam. Sekyen U5 juga merentasi kawasan berpaya air tawar iaitu Paya Pelempas. Paya Pelempas terletak di dalam kawasan tadahan air Sungai Pelempas. Dicapai pada 29 Oktober 2023 melalui Trove.

 Kemudahan awam 
 Dewan komuniti 
Hanya terdapat satu sahaja dewan komuniti yang boleh digunakan oleh penduduk setempat dalam zon Seksyen U5, iaitu Dewan Serbaguna MBSA U5. Dewan ini juga dikenali sebagai Dewan Bunga Matahari U5 dan dimiliki sepenuhnya oleh Majlis Bandaraya Shah Alam (MBSA). Dewan ini terletak di Jalan Nova U5/45 bertentangan dengan kawasan lapang Jalan Nova U5/45, dan berdekatan dengan Sekolah Kebangsaan (SK) Subang Bestari Dua dan Komersial Jalan Nova P U5/P dan Jalan Nova Q U5/Q. Dewan ini telah diwartakan oleh Majlis Bandaraya Shah Alam pada 3 Disember 2015.

 Masjid 
Tiada masjid dalam kawasan Seksyen U5 Shah Alam buat masa kini. Namun, Masjid Subang Bestari U5 merupakan satu-satunya masjid yang dalam pembinaan di dalam kawasan Seksyen U5 Shah Alam. Tapak pembinaan Masjid Subang Bestari U5 terletak di Jalan Nova U5/93. Projek membina Masjid Subang Bestari U5 terkandung dalam Belanjawan Selangor 2018, yang di aman telah diumumkan oleh Menteri Besar Selangor ketika itu iaitu Mohamed Azmin Ali dengan peruntukan sebanyak RM17 juta. Projek ini merupkaan ilham daripada PAS Cawangan U5 dan Majlis Perwakilan Penduduk (MPP) MBSA Zon 18. Menurut Ahli Dewan Negeri Kota Damansara, Shariti Mansor dalam Mesyuarat Pertama Penggal Kelima ke-14 tahun 2022 berkata mengenai pembinaan Masjid Subang Bestari, terdapat kelewatan dari segi pelaksanaan kerja dan projek ini masih berada di bawah kelulusan Pelan Bangunan oleh pihak Majlis Bandaraya Shah Alam. Kelewatan kelulusan Pelan Bangunan untuk Masjid Subang Bestari U5 adalah disebabkan oleh pihak kontraktor yang lewat mendapat kelulusan daripada pihak pentabdir tempatan akibat Perintah Kawalan Pergerakan (PKP) pada Julai–Ogos 2021 yang lalu. Masjid Subang Bestari U5 dijangka siap menjelang bulan Disember 2023.

 Surau 
Terdapat 24 buah surau di Seksyen U5 Shah Alam. Sebanyak 21 buah surau dalam kariah Masjid Al-Hijrah, Taman Subang Perdana (atau Masjid Taman Subang Perdana), dan selebihnya iaitu tiga buah surau lagi di dalam kariah Masjid Al-Huda, Kampung Paya Jaras. Berikut ialah senarai surau di Seksyen U5 Shah Alam beserta kedudukan surau berada.

 Kariah Masjid Al-Hijrah   Kariah Masjid Al-Huda Surau Sayyidina Abdul Rahman Bin ‘Auf di Jalan Zuhal U5/177, Pangsapuri Subang Impian
 Surau Baitul Mukmin di Jalan Zuhrah U5/156, Taman Subang Murni
 Surau Malikus Soleh di Jalan Tiga, Kampung Melayu Subang Tambahan
 Surau Jasmin di Jalan Pluto U5/138, Pangsapuri Jasmin
 Surau Madrasatul Falahiah di Jalan Enam, Kampung Melayu Subang Tambahan
 Surau Al-Hikmah Subang Bestari di Jalan Nova U5/75, Subang Bestari
 Surau Al-Muttaqin di Jalan Utarid U5/2, Pangsapuri Utarid
 Surau Sri Murni di Jalan Bumi U5/137, Pangsapuri Sri Murni
 Surau Al-Razi di Jalan Matahari U5/117, Bandar Pinggiran Subang
 Surau At-Taqwa di Jalan Pluto U5/138, Pangsapuri Orkid
 Surau Al-Muhajirin di Jalan Utarid U5/9, Mutiara Subang
 Surau Ar-Raudhah di Jalan Matahari U5/102, Taman Nusa Subang
 Surau An-Najah di Jalan Suria U5/103A, Taman Subang Idaman
 Surau As-Sobirin di Jalan Uranus U5/128A, Taman Puteri Subang
 Surau Ar-Raudhoh di Jalan Nova U5/45, Pangsapuri Seri Bintang
 Surau Al-Mukmin di Jalan Uranus U5/125, Pangsapuri Merak
 Surau Al-Ukhwah di Jalan Nova U5/50, Subang Bestari
 Surau Seri Kejora di Jalan Nova U5/71A, Pangsapuri Sri Kejora
 Surau Qamarul Huda di Jalan Nova U5/71A, Subang Bestari
 Surau Al-Firdaus di Jalan Nova U5/86, Pangsapuri Seri Galaksi
 Surau Al-Hakim di Jalan Nova U5/85, Taman Subang Bestari Surau Al-Furqan di Jalan Asteroid U5/30, Pangsapuri Flora
 Surau Al-Istisyadiah di Jalan Bintang U5/33, Pangsapuri Seri Hijauan
 Surau Nurul Iman di Jalan Bintang U5/33, Pangsapuri Subang Suria

Empat daripada jumlah keseluruhan surau di Seksyen U5 telah diberi kebenaran untuk menjalanakan solat Jumaat. Empat surau itu ialah Surau Malikus Soleh di Kampung Melayu Subang Tambahan, Surau Al-Ukhwah di Jalan Nova U5/50, Surau Ar-Raudhah di Jalan Matahari U5/102 dan Surau Al-Razi di Jalan Matahari U5/117. 

 Pendidikan 
 Kod sekolah Nama sekolah Lokasi sekolah Kategori Gambar BBA8268 SK Subang Bestari Jalan Nova U5/81, Seksyen U5 Shah Alam Sekolah kerajaan frameless|150px BBA8287 SK Subang Bestari Dua Jalan Nova U5/45, Seksyen U5 Shah Alam Sekolah kerajaan frameless|150px BEA8662 SMK Subang Bestari Jalan Nova U5/63, Seksyen U5 Shah Alam Sekolah kerajaan frameless|150px BZH8048 Akademi Tahfiz Al-Khawarizmi Jalan Nova N U5/N, Seksyen U5 Shah Alam Sekolah swasta BZS8024 Brainy Bunch Islamic Montessori Subang Bestari Jalan Nova U5/206, Seksyen U5 Shah Alam Sekolah swasta BZH8007 Institut Tahfiz Al Quran Profesional Jalan Matahari Z U5/Z, Seksyen U5 Shah Alam Sekolah swasta BZH8049 Maahad Tahfiz Al-Falahiyyah Jalan Utama, Kampung Melayu Subang Tambahan Sekolah swasta BZH8098 Maahad Tahfiz Dar Tarim Jalan Nova K U5/K, Seksyen U5 Shah Alam Sekolah swasta BZH8031 Pusat Tahfiz Az Zahrah Lilbanat Jalan Matahari Z U5/Z, Seksyen U5 Shah Alam Sekolah swasta BZA8003 Pondok Riyad Adduafa' Wal Masakin Jalan Nova L U5/L, Seksyen U5 Shah Alam Sekolah swasta BLL8019 IHS Subang Bestari Jalan Zuhal U5/178, Seksyen U5 Shah Alam Sekolah swasta BJJ8009 Sekolah Rendah Islam Ibnu Sina Jalan Matahari AB U5/AB, Seksyen U5 Shah Alam Sekolah swasta BJJ8117 Sekolah Rendah Integrasi Teras Islam Subang Jalan Nova K U5/K, Seksyen U5 Shah Alam Sekolah swasta BJJ8081 Sekolah Rendah Islam Al-Iman Jalan Utarid C U5/C, Seksyen U5 Shah Alam Sekolah swasta BJJ8087 Sekolah Rendah Agama Al-Khawarizmi Jalan Nova N U5/N, Seksyen U5 Shah Alam Sekolah swasta BJJ8130 Sekolah Rendah Islam Al-Fawwaz Subang Bestari Jalan Nova N U5/N, Seksyen U5 Shah Alam Sekolah swasta BJJ8030 Sekolah Islam As-Sakinah Subang Bestari Jalan Nova N U5/N, Seksyen U5 Shah Alam Sekolah swasta BZS8047 Tadika Islam IHS Subang Bestari Jalan Zuhal U5/178, Seksyen U5 Shah Alam Sekolah swasta BZS8041 Tadika Ya Bunayya Jalan Uranus AH U5/AH, Seksyen U5 Shah Alam Sekolah swasta BZS8052 Taski Muhajirin Gemiling Jalan Bintang U5/33, Seksyen U5 Shah Alam Sekolah swasta

 Rujukan 

Kategori:Bandar di Selangor